Многіх бацькоў непакоіць пытанне, у якую суму абыдзецца сабраць сына ці дачку ў школу. Спецыялісты ўстановы склалі спажывецкі набор тавараў для школьнікаў (у яго, акрамя камплектаў школьнай і спартыўнай формы і абутку, канцтавараў і ранцаў, уключылі таксама панчошна-шкарпэтачныя вырабы і нацельную бялізну) і падлічылі яго кошт. Дык вось, каб цалкам “экіпіраваць” вучня малодшых класаў, давядзецца аддаць ад 1,7 да 3,3 мільёна недэнамінаваных руб­лёў, калі гэта хлопчык, і ад 2,2 да 3,5 мільёна, калі дзяўчынка. Поў­ны школьны камплект вучня старэйшых класаў пацягне: для юнакоў — на суму ад 3 да 5,2 мільёна рублёў, для дзяўчат — ад 3,5 да 4,6 мільёна. Таму разлічвайце свае фінансы, бацькі.